ΓΡΑΠΤΗ ΕΡΩΤΗΣΗ E-0198/03

υποβολή: Margot Keler (PSE) προς το Συμβούλιο

(3 Φεβρουαρίου 2003)

Θέμα: Δυτική Σαχάρα — επίσκεψη της ειδικής αντιπροσωπείας του Ευρωπαϊκού Κοινοβουλίου — Δικαιώματα του ανθρώπου

Στις 12 Μαρτίου 2002, η ειδική αντιπροσωπεία του Ευρωπαϊκού Κοινοβουλίου για τη Δυτική Σαχάρα επισκέφθηκε την πόλη Laayoune, πρωτεύουσα αυτού του μη αυτοκυβερνώμενου εδάφους και διεξήγαγε στο Laayoune Parador Hotel συνεδρίαση με μέλη της κοινωνίας των πολιτών και αγωνιστές οργανώσεων για τα ανθρώπινα δικαιώματα στη Σαχάρα.

Η συνεδρίαση διεξήχθη κατόπιν σχετικού αιτήματος από την Αντιπροσωπεία του Ευρωπαϊκού Κοινοβουλίου, η οποία και έθεσε επί τάπητος το ζήτημα της ασφάλειας των μελών της κοινωνίας των πολιτών. Η Πρόεδρος της αντιπροσωπείας, κ. Catherine Lalumiere ΒΕΚ,ποσχέθηκε να παράσχει κάθε εγγύηση ώστε οι συμμετέχοντες στη συνεδρίαση να μηνποστούν αντίποινα από τις αρχές του Μαρόκο εξαιτίας της συμμετοχής τους σε αυτήν. Μετά τη συνεδρίαση που είχαν με τους βουλευτές του ΕΚ ο πρόεδρος και μεγάλος αριθμός μελών της τοπικής μη κυβερνητικής οργανώσεως Forum for Truth and Justice: τμήμα Σαχάρας που συμμετείχαν στη συνεδρίαση, διώχθηκαν από της μαροκινές δυνάμεις κατοχής. Οι συμμετέχοντες από πλευράς Δυτικής Σαχάρας ήταν ο πρόεδρος της ΜΚΟ, κ. Moutik Lahoussine, και οι κκ. Eddymaoui Abdessalem, Ennassiri Ahmed, Elmoussaoui Edkhil και Mohamed Elmoutaouikil.

Ο κ. Moutik Lahoussine απολύθηκε από την εργασία του (στην εταιρία Sepomer Sahara SARL) εξαιτίας της συνεδρίασης που διεξήγαγε με την ειδική αντιπροσωπεία του Ευρωπαϊκού Κοινοβουλίου. Τα άλλα μέλη της αντιπροσωπείας της Σαχάρας τέθηκαν επανειλημμένωςπό κράτηση και διώχθηκαν για πολιτικούς λόγους.

Αρκετά μέλη της μη κυβερνητικής οργανώσεως Forum for Truth and Justice: τμήμα Σαχάρας καθώς και αγωνιστές για τα Δικαιώματα του Ανθρώπου στη Σαχάρα έγιναν τελευταία στόχος μέτρων εκφοβισμού.

Τι μέτρα λαμβάνει το Συμβούλιο σε ό,τι αφορά αυτές τις παραβιάσεις των ανθρωπίνων δικαιωμάτων·

Δεδομένου ότι το Βασίλειο του Μαρόκο αποτελεί τη δύναμη κατοχής στη Δυτική Σαχάρα, τι είδους δράση σε διπλωματικό επίπεδο αναλαμβάνει το Συμβούλιο για να βελτιωθεί η κατάσταση των ανωτέρω προσώπων που συναντήθηκαν με την ειδική αντιπροσωπεία του Ευρωπαϊκού Κοινοβουλίου·

Τι είδους εγγυήσεις θα μπορούσε να παράσχει το Συμβούλιο σε ό,τι αφορά τις επόμενες αποστολές του Ευρωπαϊκού Κοινοβουλίου σε αυτό το μη αυτοκυβερνώμενο έδαφος·

Απάντηση

(13 Μαΐου 2003)

Το Συμβούλιο λαμβάνειπό σημείωση τα πραγματικά περιστατικά που αναφέρει η Αξιότιμος κα Βουλευτής.

Το Συμβούλιο παρακολουθεί προσεκτικά το ζήτημα της Δυτικής Σαχάρας. Υποστηρίζει πλήρως τις προσπάθειες των Ηνωμένων Εθνών και, ειδικότερα, του κ. James Baker, προσωπικού απεσταλμένου του Γενικού Γραμματέα των Ηνωμένων Εθνών, για την εξεύρεση διαρκούς λύσης που θα διέπεται από πνεύμα πλήρους σεβασμού της διεθνούς νομιμότητας, των ανθρωπίνων δικαιωμάτων και της δημοκρατίας. Ο κ. Baker μετέβη τον Ιανουάριο στην περιοχή προκειμένου να παρουσιάσει στα μέρη τους όρους μιας πρότασης για πολιτική λύση της διένεξης. Το Συμβούλιο Ασφαλείας των Ηνωμένων Εθνών αποφάσισε στα τέλη του Ιανουαρίου να παρατείνει τη θητεία της Minurso (Αποστολής των Ηνωμένων Εθνών για το δημοψήφισμα στη Δυτική Σαχάρα) μέχρι την 31η Μαρτίου 2003, προκειμένου να επιτρέψει στα μέρη να εκμεταλλευτούν πλήρως το χρόνο αυτόν και να μελετήσουν την πρόταση κατά τρόπο εποικοδομητικό.

Ο σεβασμός των δημοκρατικών αρχών και των θεμελιωδών ανθρωπίνων δικαιωμάτων αποτελεί σημαντικό στοιχείο της συνεργασίας μεταξύ της Ευρωπαϊκής Ένωσης και των τρίτων χωρών. Για το λόγο αυτό, τέτοια ζητήματα εγείρονται τακτικά σε συναντήσεις πολιτικού διαλόγου μεταξύ της ΕΕ και των ενδιαφερόμενων χωρών, ιδίως στο πλαίσιο συμφωνιών συνεργασίας. Με την ευκαιρία του πρόσφατου Συμβουλίου συνεργασίας με το Μαρόκο την 24η Φεβρουαρίου 2003 στις Βρυξέλλες, το Συμβούλιοπογράμμισε για ακόμη μια φορά την ανάγκη να εξασφαλιστεί ο πλήρης σεβασμός των ατομικών εγγυήσεων και των ανθρωπίνων δικαιωμάτων στη Δυτική Σαχάρα. Η ΕΕ δίνει ιδιαίτερη σημασία στην ανθρωπιστική διάσταση αυτής της διένεξης. Υποστήριζε ανέκαθεν την άμεση λήψη μέτρων ανθρωπιστικού χαρακτήρα, προκειμένου να αποκατασταθεί η εμπιστοσύνη μεταξύ των μερών.

Κατά τη συνάντηση της 24ης Φεβρουαρίου 2003, το Μαρόκο διαβεβαίωσε την ΕΕ ότι είναι διατεθειμένο να διαπραγματευθεί μια πολιτική λύση, κυρίως με την Αλγερία, και ότι επιθυμεί να δοθεί ένα τέλος σε αυτή τη διαφορά των τελευταίων τριάντα ετών. Η Ευρωπαϊκή Ένωση εξέφρασε την ελπίδα ότι η προσέγγιση αυτή θα αποδειχθεί ευεργετική τόσο για την οριστική διευθέτηση του ζητήματος της Δυτικής Σαχάρας όσο και για την τύχη των πληθυσμών και την περιφερειακή ολοκλήρωση του Μαγκρέμπ στο σύνολό του.

Το Συμβούλιο παραπέμπει επίσης την Αξιότιμο κα Βουλευτή στην απάντηση της ερώτησης Ρ-2254/02 της κ. Marianne Eriksson.

Αναφορικά με το τελευταίο ερώτημα, δεν ανάγεται στις αρμοδιότητες του Συμβουλίου να παρέμβει κατά τέτοιο τρόπο.